"Setswana Puo ya Gae (HL)/P2 10 DBE/Ngwanaitseele 2014 NSC – Memorantamo POTSO 11: MASEGO – G Mokae 11.1 Bontle le dipopego tsa ga Masego di ne di ngoka makau gore ba ipuelele mo go ena, a be a ba gana, mme ba be ba mo logela leano le go mo ikaelela (ba mo tshelela dithupa). (2) 11.2 Mosadi wa gagwe e ne le seaka se se tsamayang le makau a a neng a mo isa menateng e Vusi a neng a sa kgone go mo isa kwa go yona, ka ntlha ya kiletso ya gagwe. O ne a tsenya tlhalo le go tsenya barwa ba bone ba babedi letlhoo kgatlhanong le Vusi, rraabona. (4) 11.3 O na le lerato la nnete – o ne a rata moswi ka pelo ya gagwe yotlhe. O na le maikarabelo – o tlhokometse Sello le go mo ruta maikarabelo. O na le pelotlhomogi/ga a megagaru, ga a lomeletsa bana ba moswi ka madi a a ba lebaneng. (4) 11.4 Ntsime o tsweledisa ditiragalo tsa padi pele ka go tlisa Sello mo lefatsheng ka go betelela Masego. (2) 11.5 Maikutlo a tšhakgalo/kutlobotlhoko/tenego a go lomelediwa ke Masego mme a feleletsa a teketile Masego thata. (2) 11.6 Fa Masego a ka be a sa ya Sedimosang, morero wa padi o ne o ya go khutla ka gore o ne a ya go efoga go betelelwa go go tlisitseng Sello mo lefatsheng. (2) 11.7 Go ima ga ga Masego go ka be go lemolotswe ka a ne a beteletswe, e bile a sa dumela go tsaya karolo mo tirong e e bosula e. (3) 11.8 Ke ne ke ka beta pelo fela ka ya go bega se se diragaletseng Masego mme ka rotloetsa batsadi go mmusetsa sekolong morago ga go tshola ngwana/Ke ne ke ka se le beye koo mme ka roma mongwe ka ke itse bogale jwa ga rraagwe Masego. (Dikarabo tsa batlhatlhojwa tse di nepagetseng di elwe tlhoko). (2) 11.9 Ba molato ka gore ke bone ba amogetseng Sannah yo o neng a na le mekgwa e e maswe kwa sekolong e bile a amega mo petelelong ya ga Masego. (Dikarabo tsa batlhatlhojwa tse di nepagetseng di elwe tlhoko). (2) 11.10 Khutsanyana e e sa sweng e letile monono/go dira ka natla go a duela. (Dikarabo tsa batlhatlhojwa tse di nepagetseng di elwe tlhoko). (2) [25] PALOGOTLHE YA KAROLO YA B: 25 Kwalololo e ileditswe Phetla"